हार्दिक ने पिछले दो दिन से सरकारी डाक्टरों को अपने रक्त और मूत्र के नमूने जांच के लिए देने से इंकार कर रखा है और उनका यह सिलसिला आज भी जारी रहा। हालांकि यहां सोला सिविल अस्पताल की टीम ने उनके रक्तचाप, हृदय गति और फेफड़े, पेट आदि की रूटीन जांच आज की। डाक्टरों ने बताया कि अनशन के पहले दिन उनका वजन 78 किलो था जो अब घट कर 58 किलो 300 ग्राम हो गया है। डाक्टरों ने उन्हें तत्काल अस्पताल में भर्ती करने की सलाह दी। डा़ मनीषा पांचाल ने बताया कि वह सुबह में चक्कर आने तथा पेट दर्द की शिकायत कर रहे थे पर बिना अस्पताल में भर्ती हुए उन्हें सीधे तौर पर दर्द निवारक दवा भी नहीं दी जा सकती।